1a) Substitueix tots els complements de les frases següents. Fes-ho davant i darrere el verb quan siga possible. Quan no siga possible indica-ho escrivint ‘No és possible’. Si algun complement està subratllat s’ha de substituir necessàriament. En les frases en què hi haja complements subratllats cal que substituesques només aquests. Quan es puga posar una combinació secundària i estiga bé s’afegirà 1 dècima. Si estigués malament i la principal estigués bé es comptarà la pregunta amb la meitat de puntuació. 30 encerts: 5,5 punts; 29 encerts: 5,2 punts; 25 encerts 4 punts; 20 encerts: 2’7 punts; 15 encerts: 1’4 punts; 10 encerts: 0’7 punts; 5 encerts: 0’3; 4 encerts: 0’2; 3 encerts: 0’1.

1. Escureu eixos gots a Júlia i Helena

Els els escureu/ Escureu-los-els

1. Esteu fent pastissets per a vosaltres mateix*a*

Vos n’esteu fent/ Esteu fent-vos-en

Us n’esteu fent

1. Nosaltres mateix*a* vam adelitar de les comoditats

Ens en vam adelitar/ Vam adelitar-nos-en

1. Dirà a mi que escriga

M’ho dirà

1. Va il·lustrar aquella col·lecció per a les autores.

Els la va il·lustrar/ Va il·lustrar-los-la

1. Torna quinze euros a Albert

Li’n torna quinze/ Torna-li’n quinze [n’hi torna quinze/ torna-n’hi quinze]

1. Rectifica la tesi del famós investigador als alumnes

Els en rectifica la tesi/ Rectifica’ls-en la tesi

1. Va encendre a mi eixe foc amb precaució

Me l’hi va encendre/ Va encendre-me-l’hi

1. Estava enviant els missatges a Isabel

Li’ls estava enviant/ Estava enviant-li’ls [Els hi estava enviant/ estava enviant-los-hi]

1. Vaig portar partitures des de Viena

En vaig portar partitures / Vaig portar-ne partitures

En vaig portar des de Viena/ Vaig portar-ne des de Viena

1. Pareixen els millors artistes.

Ho pareixen

1. Ell mateix compra eixe telèfon

Se’l compra

1. Aquells dies vosaltres mateix*a* oblideu de les dificultats

Aquells dies vos n’oblideu/ Aquells dies oblideu-vos-en

Aquells dies us n’oblideu

1. Raül va interpretar aquella peça de qualsevol manera

Raül la hi va interpretar/ Raül va interpretar-la-hi

1. Dels aparadors escull el jersei

El n’escull/ Escull-l’en

2a) Escriu en cada ratlla el pronom feble adequat: [Puntuació: 10 bé: 1’5; 9 bé: 1,2; 8 bé: 0,9; 7 bé: 0,6; 6 bé: 0,3; 5 bé: 0,2; 4 bé: 0,1; 3 bé: 0]

* T’has estudiat ja els temes?
* No me’ls he estudiat encara però ho faré aquesta vesprada.
* No te n’oblides perquè els vas assegurar als teus pares que estudiaries més.
* Ja sé que els ho vaig dir. Confia en mi.
* Jo hi confie i espere que aproves totes les assignatures.
* Tranquil, que no me’n quedarà cap.

 3a) Indica la funció sintàctica, l’element a què fan referència i si són anafòrics o catafòrics dels pronoms en negreta i subratllats.

1. pronoms bé: 3’5 p; 10: 3’3; 9: 3; 8: 2,5; 7: 2; 6: 1’5; 5: 1; 4: 0’5; 3: 0’2; 2: 0’1

[...]«Sempre he triat el camí escabrós, la vorera on casca el sol, els dies de vent i de pluja. No **ho** he fet sempre convençut. Millor: no ho he fet mai convençut. M’assetgen els dubtes, m’ho he de rumiar. **M’**assetgen els dubtes com les mosques a l’estiu. Quan hi ha hagut perill, però, quan el futur estava en joc i la voluntat i la raó em defallien, Ell ha pres cartes i m’ha guiat, hàbil, de la manera més persuasiva que podia fer**-ho**: mitjançant la literatura. No **es** mama el dit, sap quin peu calce, sap que amb les lletres estic venut. Les lletres, la meua droga, no **hi** puc fer res; allà on sóc els ulls se me’n van cap als textos com els ulls d’un pederasta volen cap a les criatures. Ho sap, ho sap i m’injecta històries que vés a saber d’on trau, ocurrències absurdes, confuses, críptiques. I ho fa sobtadament, inesperadament, en forma de prodigi.

No crec en prodigis. Bo sóc jo per a empassar**-me** esoterismes de carreró, aparicions, desaparicions, ovnis, psicofonies... Romanços! Literatura de corral! Però cada vegada que Ell se m’ha adreçat ha escollit l’estètica efectista del miracle. I m’he desconcertat. De primeres, si més no. Tanmateix, darrere de cada intervenció seua he deduït sempre una lògica, una trama, uns fils moguts per a representar el prodigi.

Per a bé o per a mal, **li** dec molt del que sóc. No me**’n** queixe. Sóc i em sent un escollit. L’Escollit?... Per a bé o per

a mal. Qui seria jo sense Ell?

Aviat **el** coneixeré. M’ha citat. La setmana vinent, dilluns, com avui, a les cinc de la vesprada. Hora i dia en què,

fa quaranta anys (edat crítica), vaig eixir de ma mare.

Abans, però, faré memòria, repassaré els moments en què Ell m’ha estirat del braç. **Els** recorde bé. A més, hi ha el

Dietari. Tot **hi** consta. No vull ometre res. Ignore què serà de mi després d’aquest encontre..»

 (*L’home manuscrit*, Manuel Baixauli)

|  |  |  |  |
| --- | --- | --- | --- |
| Pronom | Funció sintàctica | Element a què fa referència | Anafòric/ catafòric |
| ho | CD | triar el camí escabrós, la vorera on casca el sol, els dies de vent i de pluja | anafòric |
| M’ | Cref | A mi mateix*a* | Anafòric |
| -ho | CD | Guiar-me, hàbil, de la manera més persuasiva que podia | Anafòric |
| es | CRef | Ell mateix*a* | Anafòric |
| hi | CRV | Amb les lletres, la meua droga | Anafòric |
| -me | Cref | Jo mateix*a* |  |
| li | CI | A Ell |  |
| ‘n | CRV | De deure-li molt del que sóc |  |
| el | CD  | A Ell |  |
| Els | CD | Els moments |  |
| hi | CCL | Al dietari |  |
|  |  |  |  |

PUNTUACIÓ MÀXIMA DE L’EXAMEN: 10,5

PERCENTATGE DE LA NOTA DE L’AVALUACIÓ: 2 PUNTS SOBRE 12 POSSIBLES (10 OBLIGATORIS + 2 TREBALLS VOLUNTARIS)